CELEX: 22012D0028
Language: bg
Date: 2012-02-10 00:00:00
Title: Решение на Съвместния комитет на ЕИП № 28/2012 от 10 февруари 2012 година за изменение на приложение XX (Околна среда) към Споразумението за ЕИП

21.6.2012   
            
            
               BG
            
            
               Официален вестник на Европейския съюз
            
            
               L 161/34
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 28/2012
   от 10 февруари 2012 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението беше изменено с Решение на Съвместния комитет на ЕИП № 158/2011 от 2 декември 2011 г. (1)
               
            
         
               (2)
            
            
               Директива 2003/35/ЕО на Европейския парламент и на Съвета от 26 май 2003 г. за осигуряване участието на обществеността при изготвянето на определени планове и програми, отнасящи се до околната среда и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета (2) следва да бъде включена в Споразумението.
            
         
               (3)
            
            
               Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването (3) следва да бъде включена в Споразумението.
            
         
               (4)
            
            
               Директива 2008/1/ЕО отменя Директива 96/61/ЕО на Съвета (4), която е включена в Споразумението и която следва съответно да отпадне от Споразумението,
            
         ПРИЕ НАСТОЯЩОТО РЕШЕНИЕ:
   Член 1
   Приложение XX към Споразумението се изменя, както следва:
   
               1.
            
            
               В точка 1a (Директива 85/337/ЕИО на Съвета) се добавя следното тире:
               
                           „—
                        
                        
                           
                              32003 L 0035: Директива 2003/35/ЕО на Европейския парламент и на Съвета от 26 май 2003 г. (ОВ L 156, 25.6.2003 г., стр. 17).“
                        
                     
         
               2.
            
            
               Текстът на точка 1е (Директива 96/61/ЕО на Съвета) се заменя със следното:
               „32008 L 0001: Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването (ОВ L 24, 29.1.2008 г., стр. 8).
               Преходните разпоредби, посочени в приложенията към Акта за присъединяване от 16 април 2003 г. за Словакия (приложение XIV, глава 9, раздел Г, точка 2) във връзка с Директива 96/61/ЕО, се прилагат mutatis mutandis.
               Преходните разпоредби, посочени в приложенията към Акта за присъединяване от 25 април 2005 г., или, според конкретния случай, към Протокола за присъединяване от 25 април 2005 г. за България (приложение VI, глава 10, раздел Г, точка 1) и Румъния (приложение VII, глава 9, раздел Г, точка 1) във връзка с Директива 96/61/ЕО, се прилагат mutatis mutandis.“
            
         
               3.
            
            
               След точка 1йб (Решение 2009/442/ЕО на Комисията) се вмъква следната точка:
               
                           „1к.
                        
                        
                           
                              32003 L 0035: Директива 2003/35/ЕО на Европейския парламент и на Съвета от 26 май 2003 г. за осигуряване участието на обществеността при изготвянето на определени планове и програми, отнасящи се до околната среда и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета (ОВ L 156, 25.6.2003 г., стр. 17).“
                        
                     
         Член 2
   Текстовете на директиви 2003/35/ЕО и 2008/1/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 11 февруари 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 10 февруари 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 76, 15.3.2012 г., стр. 45.
   
      (2)  ОВ L 156, 25.6.2003 г., стр. 17.
   
      (3)  ОВ L 24, 29.1.2008 г., стр. 8.
   
      (4)  ОВ L 257, 10.10.1996 г., стр. 26.
   
      (5)  С отбелязани конституционни изисквания.
   
      Съвместна декларация на договарящите се страни относно Решение № 28/2012 от 10 февруари 2012 г. за включване на директиви 2003/35/ЕО и 2008/1/ЕО в Споразумението
      
         „Включването на директиви 2003/35/ЕО и 2008/1/ЕО в Споразумението за ЕИП не засяга становището, че гражданскопроцесуалните норми не са част от Споразумението за ЕИП.“